Tim Rice

Timothy Miles Bindon Rice (født 10. november 1944) er en engelsk lyriker og forfatter. Rice er best kjent for sitt samarbeid med komponisten Andrew Lloyd Webber som han skrev musikalene Joseph and the Amazing Technicolor Dreamcoat, Jesus Christ Superstar og Evita sammen med, og for sitt arbeid for The Walt Disney Company sammen med komponisten Alan Menken med Aladdin, Skjønnheten og udyret, musikkspillet King David og med Elton John filmene Løvenes konge og musikalen Aida. Rice har vunnet flere priser for sitt arbeid, blant annet Oscar for beste sang, Tony og Grammy.

 Tidlig liv 
Rice ble født ved Shardeloes, et landsted i nærheten av Amersham i Buckinghamshire i England, som ble rekvirent som fødesykehus i løpet av den andre verdenskrig. Hans far, Hugh Gordon Rice, tjente i Åttende armé og nådde i løpet av krigen graden av major, mens hans mor, Joan Odette (fødenavn Bawden), tjenestegjorde WAAF, kvinnenes hæravdeling, som tolker av fotografier.Tim Rice Biography (1944–)"Granny had a ball during the blitz" . The Times (London). 6. august 2006 Etter krigen begynte de begge å jobbe for flyfabrikken de Havilland. Rice levde i Croxley Green, Radlett og Hatfield i Hertfordshire som barn og fikk sin utdannelse på Aldwickbury school, St Albans School og Lancing College. Han forlot skolen med GCE A-nivå i historie og fransk, og begynte deretter å arbeide som kontormedarbeider for et advokatfirma i London, etter at han besluttet å ikke søke på studieplass. Studier ble tatt opp senere.Tim Rice (1999): Oh, What a Circus: The Autobiography. Coronet Books. ISBN 0-340-65459-7.

 Karriere 
Etter å ha studert et år i Paris og ved Sorbonne fikk Rice jobb hos plateselskapet EMI Records som lærling ved administrasjonen i 1966. Da produsenten Norrie Paramor forlot EMI for å starte sitt eget selskap i 1968 ble Rice med som assisterende produsent og arbeidet med blant annet Cliff Richard.

Etter en tid kom Rice i gang med et samarbeid med Andrew Lloyd Webber som førte til at han oppga å bli plateprodusent og isteden ble en profesjonell lyriker. Sammen med Lloyd Webber skrev han musikalene Joseph and the Amazing Technicolor Dreamcoat (1968), Jesus Christ Superstar (utgitt som rockopera i 1979, første oppsetning som musikal i 1971), Evita (plate i 1976, første oppsetning i 1978), Cricket, bestilt for dronning Elizabeth IIs 60-årsdag og framført første gang på Windsor Castle den 18. juni 1986, og The Likes of Us (2005).

Sammen med sin bror Jo og radiopresentatørene Mike Read og Paul Gambaccini opprettet han boken Guinness Book of British Hit Singles og fungerte som redaktør fra 1977 og fram til 1996. Han har også vært en hyppig gjeste i mange år på radioshow som Just a Minute og Trivia Test Match. Rice har ofte spøk med at han er mest kjent i USA for sin opptreden i filmen About a Boy. Filmen har flere klipp fra de ekte utgave av radioshowet Countdown hvor Rice var dommer. Hans andre interesser inkluderer blant annet cricket. Han var president i Marylebone Cricket Club i 2002. Han skrev forordet til boken Why Do Buses Come In Threes sammen med Rob Eastaway og Jeremy Wyndham, og har en framtredende plass i Tony Hawks' One Hit Wonderland, hvor han skrev sangen sammen med denne som ga Hawks en hit i Albania.

Rice utga sin selvbiografi Oh What a Circus i 1998, som dekket hans barndom og tidlige voksne liv fram til åpningen av den første Londonproduksjonen av Evita i 1978. Han skriver på en oppfølger som skal dekke hans liv og karriere fra da. Rice ble gjort til Knight Bachelor av dronning Elizabeth II i 1994,Disney Legends — Sir Tim Rice noe som gir ham retten å adressere seg som «Sir Tim Rice» eller «Sir Tim». Han ble beæret med en plass i Songwriters Hall of Fame i 1999 og ble i 2002 beæret med tittelen som en «Disney-legende».

I 2008 mottok Rice en stjerne på Hollywood Walk of Fame.Tim Rice: «Sir Tim Rice – Career Synopsis»  Han har skrevet åtte lyrikkstykker til Pjotr Tsjajkovskijs Nøtteknekkeren, og arbeidstittelen er Nøtteknekkeren, den ufortalte historien.Tim Rice: «The Nutcracker: The Untold Story» 

Rice vil komme sammen med Andrew Lloyd Webber i 2011 for å skrive ti nye sanger for Lloyd Webbers nye produksjon av Trollmannen fra Oz som vil begynne i mars 2011 ved London Palladium.

 Privatliv 
Rice giftet seg med Jane McIntosh den 19. august 1974, men ekteskapet ble oppløst på slutten av 1980-tallet etter at britiske tabloidaviser hadde avslørt at han hadde hatt en affære med skuespilleren og sangeren Elaine Paige.Hastings, Christopher: «Elaine Paige: Sex, drugs and musicals» , Telegraph.co.uk, 20. september 2008Middlehurst, Lester.«Dont Cry For Me!», The Daily Mail, 20. mai 2006Kay, Richard: «Cry for Tim Rice – he's single again», Dailymail.co.uk, 9. desember 2003 Jane beholdt tittelen som lady Rice. De har to barn, Eva og Donald. Eva Rice, som er døpt etter tittelfiguren fra Evita, er forfatter av romanen The Lost Art of Keeping Secrets som ble finalist for den britiske bokprisen «Best Read of the Year».

Rice støtter fotballaget Sunderland AFC og er beæret med et hedersdoktorgrad ved Universitetet i Sunderland ved en seremoni i november 2001.«University honour for songwriter». BBC News. 27. november 2006. Politisk støttet han tidligere [Det konservative parti (Storbritannia) det konservative partiet], men i 2007 uttalte han at de konservative ikke lenger interesserte ham og at hans forhold til partiet hadde blitt «ugjenkallelig endret».Guardian.co.uk: «Tim Rice: Tories no longer love me». Guardian News and Media Limited, 15. februar 2007.

Rice driver sin egen amatørklubb i cricket, Heartaches Cricket Club, navnet er inspirert etter en sang innspilt av Elvis Presley.Viner, Brian: «Rice revels in latest role as MCC superstar» , Independent.co.uk, 5. oktober 2002

Han har også vært med på å grunnlegge forlaget Pavilion Books.

 Musikkteater 
 1967 – Joseph and the Amazing Technicolor Dreamcoat med musikk av Andrew Lloyd Webber
 1970 – Jesus Christ Superstar med musikk av Andrew Lloyd Webber
 1976 – Evita med musikk av Andrew Lloyd Webber
 1983 – Blondel med musikk av Stephen Oliver
 1984 – Chess med musikk av Benny Andersson og Björn Ulvaeus
 1986 – Cricket med musikk av Andrew Lloyd Webber
 1992 – Tycoon
 1993 – Skjønnheten og udyret med lyrikk av Howard Ashman og Rice og med musikk av Alan Menken
 1996 – Heathcliff med musikk av John Farrar
 1997 – Løvenes konge med musikk av Elton John
 1997 – King David med musikk av Alan Menken
 2000 – Aida med musikk av Elton John
 2005 – The Likes of Us med musikk av Andrew Lloyd Webber (komponert i 1965, men først satt opp ved Sydmonton Festival den 9. juli. 2005«First Lloyd Webber/Rice Collaboration on CD» , British Theatre Guide, 6. oktober 2005).
 2011 – Trollmannen fra Oz, nyskrevet oppsetning, med musikk av Andrew Lloyd Webber og den vil ha premiere i mars 2011 ved London Palladium.

 Film og fjernsyn 
I tillegg til tilpasninger av hans teaterproduksjoner har Rice arbeidet med flere originale film- og fjernsynsprosjekter:
 1992 – Aladdin med musikk av Alan Menken. Arbeidet fullført av Howard Ashman.
 1994 – Løvenes konge  med musikk av Elton John, orkestrering ved Hans Zimmer.
 2000 – The Road to El Dorado med musikk av Elton John, orkestrering ved Hans Zimmer og John Powell.

 Lyriker 
 «The Golden Boy» og «The Fallen Priest», innspilt på Freddie Mercurys soloalbum Barcelona 1981 konseptalbumet 1984 komponert av Rick Wakeman og inspirert av George Orwells roman med samme tittel.
 «The Second Time», «The Last One to Leave», «Hot As Sun» og «Falling Down to Earth» på Elaine Paiges selvtitulerte musikkalbum fra 1981.
 «All Time High», temasangen til James Bond-film, Octopussy, skrevet sammen med John Barry og sunget av Rita Coolidge (1983).

 Annet arbeid 
 Samproduserte produksjonene av musikalen Chess i London i 1986 og på Broadway i 1988 som partner i 3 Knights Ltd sammen med Benny Andersson og Björn Ulvaeus.
 Samproduserte Londonoppsetningen fra 1989 av Anything Goes som partner i Anchorage Productions sammen med Elaine Paige.
 Samproduserte sammen med Andrew Powell Elaine Paiges selvtitulerte album fra 1981.
 Opptrer tidvis på BBC Radio 4s panel for radioleken Just a Minute.
 Opptrer som vert i BBC Radio 2s ukentlige serie Tim Rice's American Pie'' som undersøker musikk og musikere for hver delstat i USA.

 Referanser 

 Eksterne lenker 



 Tim Rice hos Songwriters Hall of Fame

Kategori:Engelske låtskrivere
Kategori:Engelske lyrikere
Kategori:Knights Bachelor
Kategori:Oscar-vinnere (sang)
Kategori:Grammy Award-vinnere
Kategori:Tony Award-vinnere
Kategori:Hollywood Walk of Fame
Kategori:Personer fra distriktet Chiltern i Buckinghamshire
Kategori:Personer fra St. Albans